વાલકેશ્વરમાં ૩૨ માળના ટાવરના ડુપ્લેક્સ ફ્લૅટમાં આગ, કોઈ જાનહાનિ નહીં
You are here :HOME >> Mumbai >> South Bombay >> વાલકેશ્વરમાં ૩૨ માળના ટાવરના ડુપ્લેક્સ ફ્લૅટમાં આગ, કોઈ જાનહાનિ નહીં
26 December 2017	Mumbai Local	- South Bombay
બિલ્ડિંગની ફાયર-ફાઇટિંગ સિસ્ટમને કારણે આગ પર ઝટ કાબૂ મેળવાયો
રાજભવનની નજીક વાલકેશ્વર રોડ પર આવેલી ધ લેજન્ડ નામની ૩૨ માળની ઇમારતના ૧૭મા અને ૧૮મા માળે ગઈ કાલે ૪.૧૭ વાગ્યે અચાનક આગ ફાટી નીકળી હતી અને એમાંના એક ડુપ્લેક્સ ફ્લૅટને ખાસ્સું નુકસાન પહોંચ્યું હતું.
રાજભવનના રસ્તા પર આવેલી ઇમારતમાં આગ લાગી હોવાથી એને L-૨ જાહેર કરવામાં આવી હતી અને એને બુઝાવવા માટે ચાર ફાયર-એન્જિન, ૩ જમ્બો ટૅન્કર, એક ઍમ્બ્યુલન્સ અને ત્રણ હાઈ-પ્રેશર જેટ તથા સ્ર્નોકે‍લને ઘટનાસ્થળે રવાના કરવામાં આવ્યાં હતાં.
બે બેઝમેન્ટ વત્તા ગ્રાઉન્ડ વત્તા પોડિયમ વત્તા ૩૨ માળના બિલ્ડિંગના ૧૭ અને ૧૮મા માળના ૩૬૦૦-૪૦૦૦ ચોરસ ફુટના ડુપ્લેક્સ ફ્લૅટમાં લાગી હતી. જોકે એ આગ ઇલેક્ટ્રિક વાયરિંગ, ઇલેક્ટ્રિક ઉપકરણો, કાર્પેટ, ડેકોરેશનની વસ્તુઓ સુધી મર્યાદિત રહી હતી.
બન્ને લિફ્ટને નીચે લાવવામાં આવી હતી અને બે બિલ્ડિંગ રાઇઝર લાઇન, બે હોઝ રીલ, એક હાઈ-પ્રેશર લાઇન સહિત ૬ લાઇનની મદદથી આગને ૫.૩૦ વાગ્યા સુધીમાં કન્ટ્રોલમાં લઈ લેવામાં આવી હતી. બિલ્ડિંગમાં બેસાડવામાં આવેલી પ્રાથમિક આગ પ્રતિરોધક યંત્રણા જેમ કે હોઝ રીલ અને બિલ્ડિંગ રાઇઝરની મદદ લેવામાં આવી હોવાથી આગ પર ઝડપથી નિયંત્રણ મેળવી શકાયું હતું એમ ફાયર-બ્રિગેડના અધિકારીઓએ જણાવ્યું હતું.